สศก. คาดการณ์แนวโน้มเศรษฐกิจการเกษตรปี 2564 จะขยายตัวอยู่ที่ร้อยละ 1.7-2.7 โดยปัจจัยบวกสำคัญมาจากการดำเนินนโยบายด้านเศรษฐกิจของภาครัฐ
นายฉันทานนท์ วรรณเขจร เลขาธิการสำนักงานเศรษฐกิจการเกษตร หรือ สศก. เปิดเผยถึงภาวะเศรษฐกิจการเกษตรในไตรมาส 1 ปี 2564 ระหว่างเดือนมกราคม - มีนาคม 2564  พบว่า ขยายตัวร้อยละ 1.4  โดยปัจจัยสำคัญมาจากฝนที่ตกสะสมเพิ่มขึ้นในช่วงครึ่งหลังของปีที่ผ่านมา สำหรับแนวโน้มเศรษฐกิจการเกษตรในปี 2564 คาดว่า จะขยายตัวอยู่ในช่วงร้อยละ 1.7 – 2.7 เมื่อเทียบกับปี 2563 เกิดจากการดำเนินนโยบายกระตุ้นเศรษฐกิจ รวมถึงการแก้ไขปัญหาต่างๆ ของภาครัฐ โดยเฉพาะการแก้ไขปัญหาการแพร่ระบาดของโรคโควิด-19 คลี่คลายเป็นไปในทิศทางที่ดีขึ้น เศรษฐกิจโลกที่กำลังฟื้นตัวทำให้มีกำลังซื้อเป็นตัวขับเคลื่อนกำลังซื้อ โดยทุกสาขาการผลิต ได้แก่ สาขาพืช สาขาปศุสัตว์ สาขาประมง สาขาบริการทางการเกษตร และสาขาป่าไม้ มีแนวโน้มขยายตัว ยกเว้นภาคการประมง เนื่องจากได้รับผลกระทบจากการออกเรือไปทำการประมงจากภัยภิบัติ ความเชื่อมั่นต่อการบริโภคกุ้งเกษตรกรจึงปรับลดพื้นที่การเลี้ยงและสัตว์น้ำจากโรคโควิด-19         อย่างไรก็ตาม คาดว่าปริมาณน้ำฝนในปีนี้จะมีมากกว่าปีที่ผ่านมา เนื่องจากได้รับอิทธิพลจากปรากฏการณ์ลานีญา ประกอบกับการบริหารจัดการที่ดีทั้งในด้านการผลิตและการตลาด มีการใช้เทคโนโลยีในการผลิตและยกระดับคุณภาพสินค้าให้ได้มาตรฐาน         นอกจากนี้ สศก. ได้รับมอบหมายจาก นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในการจัดทำ Big data ด้านการเกษตร เพื่อเป็นเครื่องมือให้กับภาครัฐในการบริหารจัดการด้านการเกษตรอย่างมีประสิทธิภาพตลอดจนภาคเอกชน นำไปวิเคราะห์ด้านการตลาด แปรรูป ขณะที่เกษตรกร สามารถนำไปวางแผนการผลิตได้ถูกต้องมีคุณภาพ มาตรฐานเป็นที่ต้องการของตลาด ถือเป็นจุดเปลี่ยนที่สำคัญในการนำเทคโนโลยีมากำหนดทิศทางภาคการเกษตรของไทยให้เกิดประโยชน์สูงสุดกับประเทศ